OpenLLM-France/wikimedia huggingface dataset:
# Luci Corneli Lèntul Crus

Luci Corneli Lèntul Crus (en llatí: Lucius Cornelius Lentulus Crus) va ser un magistrat romà del segle i aC. Era germà de Publi Corneli Lèntul Espinter, cònsol l'any 57 aC, i era de la família dels Cornelis Lèntuls, d'origen patrici. El seu pare, Publi, no ha estat satisfactòriament identificat, però sembla que el seu avi era Luci Corneli Lèntul, cònsol el 130 aC.
L'any 61 aC va ser el principal acusador de Publi Clodi Pulcre per haver violat els misteris de la Bona Dea. El 58 aC va ser pretor. Crus esperava que Pompeu protegiria Ciceró, però no va ser així.
L'any 51 aC no va ser elegit cònsol, perquè amb Gai Claudi Marcel, tot i la seva hostilitat a Juli Cèsar. En el seu consolat, l'any 49 aC, va començar la guerra civil, i va pretendre que els optimats agafessin les armes i s'enfrontessin a Cèsar, però no ho va aconseguir. Cèsar diu que el que volia en realitat era refer la seva fortuna i esdevenir un Sul·la; Ciceró, indirectament, dona suport a aquesta apreciació.
Les violentes mesures preses pel senat van fer passar els tribuns al bàndol de Cèsar a Ravenna. Lèntul va fugir de la ciutat quan Cèsar s'hi va acostar, i Ciceró el va veure a Fòrmies el 23 de gener del 48 aC, molt desmoralitzat; el dia 27 era a Càpua, lloc on finalment va acceptar les ofertes de Cèsar.
Lèntul va ser convocat per Luci Cassi Longí, que llavors era legat de Cèsar per tal que tornés a Roma, per portar els diners del tresor sagrat, cosa que no va fer. Mentrestant, Pompeu va reunir forces a la Pulla i va ordenar als cònsols d'unir-se a ell en aquesta regió deixant una guarnició a Càpua. Mentre Pompeu es retirava cap a Brundísium, Cèsar va enviar Balb a convèncer Lèntul de tornar a Roma, oferint-li una província, però el cònsol, amb el seu col·lega i les forces de què disposaven, va anar cap Il·líria, tot i que Ciceró ho va voler evitar i detenir-lo a Itàlia. Poc després, va aixecar dues legions més a l'Àsia en favor de Pompeu.
Quan els dos exèrcits van acampar prop de Dirràquium, Balb, entrant amb audàcia al campament de Pompeu, va intentar altre cop convèncer a Lèntul, però aquest va demanar un preu massa alt. Probablement, amb altres del seu partit, pensava que la causa de Cèsar estava perduda. Després de la batalla de Farsàlia va fugir amb Pompeu a Rodes, però els van denegar l'entrada. Amb alguns altres, Lèntul va fugir cap a Egipte i va arribar allà l'endemà de la mort de Pompeu. Va ser empresonat per orde de Ptolemeu XIII Filopàtor i executat poc després a la presó, en un intent d'aquest rei de congraciar-se amb Cèsar. Ciceró sempre li va tenir una certa consideració, en memòria del paper que va jugar contra Clodi.

## Referències

* ↑ «P. Cornelius Lentulus (203)». Digital Prosopography of the Roman Republic. King's College London.
* ↑ Smith, William (ed.). Dictionary of Greek and Roman Biography and Mythology. Vol. II. Londres: Taylor and Walton, 1846, p. 1026.
# Nenets del bosc

El nenets del bosc o iurac del bosc (autònim: ненэцяʼ вада) és la llengua dels iuracs (també anomenats nenets), que viuen a l'àrea de bosc dels districtes russos de Iamàlia i Khàntia-Mànsia. Tradicionalment se'l considera un dialecte de la llengua nenets, però des dels principis dels anys 1990 és més comú considerar que és una llengua independent membre de la família nenets, juntament amb el nenets de la tundra.
# Nenaixévskoie

Nenaixévskoie (en rus: Ненашевское) és un poble de l'óblast de Vladímir, a Rússia, segons el cens del 2010 tenia 27 habitants. Pertany al districte municipal de Iúriev-Polski.

## Referències

* ↑ Серёгин А. П. Флора Владимирской области: конспект и атлас. — Тула: Гриф и К, 2012. — 620 с.
* ↑ «В.Г. Добронравов. Историко-статистическое описание церквей и приходов Владимирской епархии: Вып. 4: Меленковский, Муромский, Покровский и Судогодский уезды. - 1897». Arxivat de l'original el 2018-05-09.
# Lonchorhina inusitata

Lonchorhina inusitata és una espècie de ratpenat que viu a Veneçuela, Guyana, Surinam, la Guaiana Francesa i al nord del Brasil.

## Referències

Espècies vivents de noctilionoïdeus :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera :
Família Mormoopidae :
Família Mystacinidae :
Família Noctilionidae :
Família Phyllostomidae (A..O) :
Família Phyllostomidae (P..Z) :
# Llista de presidents de la Diputació de Lleida

La següent és una llista dels presidents de la Diputació de Lleida.

## Règim liberal (1833 - 1868)

| Nom | Període |
| José Cruz Muller | 1836 |
| José March y Labores | 1836 |
| Miguel Cabrera Nevases | 1836 |

## Període revolucionari (1868 - 1874)

| Nom | Període |
| Miguel Ferrer | 1868 |
| Alejandro González Olivares | 1868-1869 |
| Juan del Nido | 1869 |
| Camilo Benítez de Lugo | 1869-1871 |
| José Banyeres Gordell | 1871-1873 |
| José Sánchez Tagle | 1873 |
| Jaime Mestres Cendrós | 1873-1874 |

## Restauració borbònica (1875 - 1931)

| Nom | Període |
| Casimiro Nuet y Minguell | 1874-1875 |
| Perfecto Arnaíz | 1875-1876 |
| Mariano Quer | 1876-1883 |
| Antoni Agelet i Besa | 1883-1884 |
| Cayo Coll y Moncasi | 1886-1889 |
| Pío Coll y Moncasi | 1889-1892 |
| Mariano Clua Anglés | 1892-1894 |
| Pedro Fuertes Bardají | 1894-1896 |
| Mariano Clua Anglés | 1896-1898 |
| Pedro Fuertes Bardají | 1899 |
| Enrique de Cárcer y de Sobíes | 1899-1901 |
| Francisco Sagañoles Reig | 1901-1903 |
| Enrique Vivanco Menchaca | 1903-1908 |
| Modest Reñé i Melcior | 1908-1909 |
| Francesc Sagañoles Reig | 1909-1911 |
| Josep Gil Dòria | 1911-1913 |
| Josep Maria Espanya i Sirat | 1913-1917 |
| Joan Rovira i Agelet | 1917-1919 |
| Romà Sol i Mestre | 1919-1923 |
| Ramon Riu i Vendrell | 1923-1924 |
| Ángel Traval Rodríguez de Laucín | 1924-1929 |
| Adolfo Serra Castells | 1929-1930 |
| Delfí Canela i Cots | 1930-1931 |
| Epifani Bellí i Castiel | 1931 |

## Dictadura franquista (1939 - 1975)

| Nom | Període | Nota |
| Conrado Cortada Barri | 1938-1940 | |
| Josep Maria de Porcioles i Colomer | 1940-1943 | |
| Adolfo Serra Castells | 1943-1946 | |
| José María Pagès Costart | 1946-1950 | |
| Francisco Montull Rosell | 1950-1951 | president interí |
| Luis Hernández Palmés | 1952 | president interí |
| Víctor Hellín Sol | 1952-1961 | |
| Antonio Aige Pascual | 1961-1968 | |
| Francisco Rabasa Reimat | 1968 | president accidental |
| Josep Maria Razquin i Jené | 1968-1974 | |
| Juan Casimiro de Sangenís Corrià | 1974-1979 | |

## Període democràtic (1979 - Actualitat)

| Nom | Període | Partit |
| Jaume Culleré i Calvís | 1979-1983 | UCD-PDP |
| Ramon Vilalta i Oliva | 1983-1987 | PSC |
| Ramon Companys i Sanfeliu | 1987-1990 | CiU |
| Josep Grau i Seris | 1990-1999 | CiU |
| Josep Pont i Sans | 1999-2003 | CiU |
| Isidre Gavín i Valls | 2003-2007 | CiU |
| Jaume Gilabert i Torruella | 2007-2011 | ERC |
| Joan Reñé i Huguet | 2011 - 2018 | CiU |
| Rosa Maria Perelló Escoda | 2018 - 2019 | PDeCAT |
| Joan Talarn Gilabert | 2019 - actualitat | ERC |
# Llista de presidents de l'Assemblea Nacional Popular de Guinea Bissau

Aquesta és la llista de presidents de l'Assemblea Nacional Popular de Guinea Bissau.
| Nom | Pren possessió | Deixa el càrrec |
| João Bernardo Vieira | 1973 | 1978 |
| ? | 1978 | 1980 |
| No hi ha branca legislativa del govern | 1980 | 1984 |
| Carmen Pereira | 14 de maig de 1984 | 1989 |
| Tiago Aleluia Lopes | ? | 1994 |
| Malam Bacai Sanhá | 1994 | Maig de 1999 |
| ? | 1999 | 28 de gener de 2000 |
| Jorge Malú | 28 de gener de 2000 | 14 de setembre de 2003 |
| Sense legislatiu | 14 de setembre de 2003 | 7 de maig de 2004 |
| Francisco Benante | 7 de maig de 2004 | 22 de desembre de 2008 |
| Raimundo Pereira | 22 de desembre de 2008 | 9 de gener de 2012 |
| Manuel Serifo Nhamadjo (ad interim) | 3 de març de 2009 | 8 de setembre 2009 |
| Manuel Serifo Nhamadjo (ad interim) | 9 de gener de 2012 | 12 d'abril de 2012 |
| Cipriano Cassamá | 16 de juny de 2014 | En el càrrec |

## Referències

* ↑ João Bernardo Vieira
* ↑ Guinea Bissau Parliament
* ↑ Lei da observacäo internacional eleitoral - Assembleia nacional
* ↑ Arxivat 2011-07-16 a Wayback Machine. Senegambia News
* ↑ IPU PARLINE database. GUINEA-BISSAU. Parliamentary chamber: Assembleia Nacional Popular. Elections held in 1999
* ↑ IPU PARLINE database. GUINEA-BISSAU Assembleia nacional popular (National People's Assembly) Elections held in 2004
* ↑ IPU PARLINE database. GUINEA-BISSAU Assemblea Nacional Popular (National People's Assembly) Elections held in 2008
* ↑ IPU PARLINE database. GUINEA-BISSAU Assemblea Nacional Popular (National People's Assembly) Last elections
# Noga Arbell

Noga Arbell (en hebreu נגה ארבל) és investigadora d'estratègia política i antiga avaluadora sènior del Centre d'Investigació Política del Ministeri d'Afers Exteriors d'Israel. És especialista també en anàlisi geoestratègica i polítiques públiques i política exterior, a més de defensar tendències liberals econòmiques. Ha servit també com a reservista militar al Centre d'Intel·ligència, Recerca i Informació a les Forces de Defensa d'Israel pel Ministeri de Salut d'Israel. Actualment, participa en el Parlament israelià Kenésset. El 6 de gener de 2024 durant la guerra a Gaza i representant el Fòrum de polítiques de Kohelet (en hebreu פורום קהלת), un think tank conservador, econòmic liberal de dreta sionista, va fer una crida a destruir l'agència de l'ONU que oferia ajuda als refugiats palestins argumentant que "No serà possible guanyar la guerra si no destruïm UNRWA. I aquesta destrucció ha de començar immediatament".

## Referències

* ↑ «נגה ארבל» (en hebreu). מקור ראשון. [Consulta: 7 gener 2024].
* ↑ «ערוץ כנסת a X: ""ברשות הפלסטינית העבודה עם הכי הרבה קביעות, שהכי הרבה משתלמת - זה להיות מחבל". נוגה ארבל מפורום קהלת, היום בוועדה בכנסת: "מערכת החינוך הפלסטינית מכשירה אנשים בשביל להרוג אותנו". עוד אמרבדיון על אונר"א: "העולם לומד שישראל לא שייכת" @NogaArbell @KoheletForum @zeev_elkin https://t.co/d0DWnWGCOf"» (en hebreu). X, 27-12-2023. [Consulta: 7 gener 2024].
* ↑ «Israel Call To Destroy UN Agency In Palestine While Sewage Water Flood Refugee Camps» (en anglès americà), 06-01-2024. [Consulta: 7 gener 2024].
* ↑ «Israeli official urges for destruction of UN agency for Palestinian refugees». Al Jazeera, 06-01-2024 [Consulta: 7 gener 2024].
# Nogal de las Huertas

Nogal de las Huertas és un municipi de la província de Palència, a la comunitat autònoma de Castella i Lleó.

## Demografia

Evolución demográfica :
| 1991 | 1996 | 2001 | 2004 | 2006 |
| 104 | 80 | 65 | 62 | 56 |
# Nicolae Crețulescu

Nicolae Crețulescu (Bucarest, Romania, 1 de març de 1812 - Leordeni, 26 de juliol de 1900) va ser un metge i polític romanès nascut a Valàquia. Va ser primer ministre del seu país en tres ocasions: 1862-1863, 1865-1866 i 1867.

## Referències

* ↑ «Nicolae Creţulescu - Enciclopedia României» (en romanès). [Consulta: 26 juliol 2015].
# Neuve-Église

Neuve-Église (en alsacià Neikírich) és un municipi francès, situat a la regió del Gran Est, al departament del Baix Rin. L'any 1999 tenia 620 habitants. Limita amb Breitenau, Villé, Triembach-au-Val, Saint-Maurice i Dieffenbach-au-Val.
Forma part del cantó de Mutzig, del districte de Sélestat-Erstein i de la Comunitat de comunes de la Vall de Villé.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 437 | 455 | 525 | 580 | 598 | 620 |

## Administració

Llista d'alcaldes :
| Període | Identitat | Partit |
| 2001-2008 | René Haag | |
| 2008 | Roland Rengert | |
# Lugnano in Teverina

Lugnano in Teverina és un municipi italià situat a la regió d'Úmbria i a la província de Terni. El 2018 tenia 1.453 habitants.
# Lugis

Els lugis o ligis (en llatí lugii, ligii o lygii, en grec antic Λούγιοι, Λούιοι, Λύγιοι) era el nom genèric de diverses petites tribus del nord-est de Germània, totes elles de probable origen sueu, segons Estrabó, Claudi Ptolemeu i Tàcit. Els antics els anomenen una nació germànica, però no hi ha dubte que eren parcialment eslaus barrejats amb els sueus i altres pobles germànics. Aquestes tribus, que dels lugis es van dir lugions, van originar els vàndals.
L'arrel "lug" en alemany antic vol dir "fusta" o "maresma" i volia dir el mateix en eslau (encara existeix avui en alguna llengua eslava). Per això se suposa que eren originaris de les planes del Vístula i de l'Òder.
La primera vegada que es mencionen es trobaven dins de la confederació dirigida pel rei Marabodus i formada pels marcomans i els hermundurs. Després de la revolta dels quades contra el rei Vanni l'any 50, els lugis i els hermundurs van seguir units i van lluitar contra la penetració romana a Germània, segons diu Tàcit.
En temps de Domicià, cap a l'any 84, van fer la guerra als quades, els seus veïns, que van demanar ajut a Roma en debades, diu Dió Cassi. Després d'això els lugis no tornen a ser esmentats i és possible que es dissolguessin dins les tribus dels gots, fins que reapareixen com a vàndals al segle ii.
Tàcit esmenta com a tribus dels lugis als arii (aris), als helvecones (helvecons), als manimi (manims), als elysii o helisii (helisis), i als naharvali (naharvals). Claudi Ptolemeu parla també dels omanni (omans), duni (dunis) i buri (buris)
Les tribus estaven unides per un centre comú de culte, que sembla que era al territori dels navarhals. El seu déu principal era Alci, del que no se'n feien imatges. Tàcit diu que els seus ritus religiosos no tenien cap influència estrangera.

## Referències

* ↑ Smith, William (ed.). «Lygii». Dictionary of Greek and Roman Geography (1854). [Consulta: 2 agost 2021].

## Vegeu també

* Vàndals
# Nogueras

Nogueras és un municipi d'Aragó, situat a la província de Terol i enquadrat a la comarca del Jiloca.
# Neville Lederle

Neville Lederle (Theunissen, 25 de setembre de 1938 - Cap Occidental, 17 de maig de 2019) va ser un pilot de curses automobilístiques sud-africà que va arribar a disputar curses de Fórmula 1.

## A la F1

Neville Lederle va debutar a la novena i última cursa de la temporada 1962 (la tretzena temporada de la història) del campionat del món de la Fórmula 1, disputant el 29 de desembre del 1962 el GP de Sud-àfrica al circuit de East London.
Va participar en un total de tres proves puntuables pel campionat de la F1, disputades en tres temporades diferents (1962-1963 i 1965) aconseguint una sisena posició com a millor classificació en una cursa i assolí un punt pel campionat del món de pilots.

## Resultats a la Fórmula 1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | 9 | 10 | Posició | Punts |
| 1962 | Neville Lederle | Lotus | Climax | HOL | MON | BEL | FRA | GBR | ALE | ITA | USA | SUD 6 | | 18è | 1 |
| 1963 | Neville Lederle | Lotus | Climax | MON | BEL | HOL | FRA | GBR | ALE | ITA | USA | MEX | SUD NVS | - | 0 |
| 1965 | Scuderia Scribante | Lotus | Climax | SUD NVQ | MON | BEL | FRA | GBR | HOL | ALE | ITA | USA | MEX | - | 0 |

### Resum

| Curses: | Victòries: | Pòdiums: | Poles: | Voltes ràpides: | Punts: |
| 3 | 0 | 0 | 0 | 0 | 1 |
# Neville Southall

Neville Southall MBE (16 de setembre de 1958) és un exfutbolista gal·lès de les dècades de 1980 i 1990.
Fou 92 cops internacional amb la selecció de Gal·les entre 1982 i 1997]. Pel que fa a clubs, defensà els colors de l'Everton on passà la major part de la seva carrera.

## Referències

* ↑ «Neville Southall - International Appearances». Rec.Sport.Soccer Statistics Foundation. [Consulta: 28 juny 2009].
* ↑ Alpuin, Luis Fernando Passo. «Wales - Record International Players». Rec.Sport.Soccer Statistics Foundation, 20-02-2009. [Consulta: 10 març 2009].
* ↑ Perfil a hugmansfootballers
* ↑ «Neville Southall». National Football Teams. [Consulta: 10 juliol 2016].
# Nuruddin Farah

Nuruddin Farah (Baidoa, 1945) és un escriptor somali interessat en els drets de la dona a la Somàlia postcolonial. Fill d'un mercader i una poetessa, va estudiar filosofia i literatura a la Universitat de Punjab, a l'Índia i després va tornar a Somàlia per exercir de professor a Mogadishu. Escriu i parla en diverses llengües: àrab, amhàric, italià… En 1996, va ser premiat amb el premi Internacional Literari de Neustadt.

## Referències

* ↑ «Nuruddin Farah». web. Centre de Cultura Contemporània de Barcelona (CC-BY-SA via OTRS). [Consulta: 10 març 2016].
# The Brotherhood VI

The Brotherhood VI és una pel·lícula de David DeCoteau, estrenada el 2009.

## Argument

Tornen els assassinats i rituals de màgia negra, a una altra universitat plena d'alumnes difícils: En una cabana aïllada al mig d'un bosc sotjat per un llenyataire homicida, un grup de nois d'una fraternitat duen a terme el ritu d'iniciació dels nous membres.

## Repartiment

* Tyson Breech: Morris
* Burke Carter: Boyd
* Joshua Christian: John Ralston
* Sasha Formoso: Tatianna
* Aaron Jaeger: Kevin
* Austen Dean Jesse: Andy
* Bryan McMullin: Shane
* Dominick Monteleone: Garrett
* James Preston: Doug
* Jeremy Ray Simpson: Eddie

## Vegeu també

* The Brotherhood
* The Brotherhood II: Young Warlocks, pel·lícula de David Decoteau la segona de la sèrie The Brotherhood, estrenada el 2001.
* The Brotherhood III, pel·lícula de David DeCoteau estrenada el 2002.
* The Brotherhood IV: The Complex.
* The Brotherhood V: Alumni
# Lopukhovka (Atkarsk)

* Per a altres significats, vegeu «Lopukhovka».
Lopukhovka (en rus: Лопуховка) és un poble (un possiólok) de l'óblast de Saràtov, a Rússia, segons el cens del 2010 tenia 1.348 habitants. Pertany al districte municipal d'Atkarsk.

## Referències

* ↑ «Саратовская губерния. Список населенных мест по сведениям 1859 года». Arxivat de l'original el 2018-02-28.
* ↑ «Списки населенных мест Саратовской губернии. Аткарский уезд / Оценочно-стат. отд. Сарат. губ. зем. управы. — Саратов, 1914». Arxivat de l'original el 2017-11-12.
* ↑ «Aleksandrovka». GeoNames. Arxivat de l'original el 2018-03-03.
# Teatre de la Penya Cultural Barcelonesa

El Teatre de la Penya Cultural Barcelonesa va ser una sala teatral situada al Palau Alòs (carrer Sant Pere Més Baix, 55, primer pis) de Barcelona, a la mateixa seu social de la institució. El teatre, amb capacitat per a 315 espectadors, feia 22 metres de llargada per 9 metres d'amplada. Tenia un quadre escènic de teatre amateur que feia funcions de teatre dramàtic i de sarsuela el diumenge a la tarda.

## Programació

* 1966, 27 març. Rosa de otoño de Jacinto Benavente.
* 1969, 5 octubre. Don Manolito de Pablo Sorozábal
* 1969, 28 desembre. Molinos de viento de Pablo Luna i Bohemios d'Amadeu Vives.
* 1970, 25 gener. La verbena de la Paloma de Tomás Bretón i La Revoltosa de Ruperto Chapí
# Loppiano

Loppiano (nom complet en italià: Mariapoli di Loppiano) és una ciutadella permanent del Moviment dels Focolars situat als municipis de Figline i Incisa Valdarno, en particular al llogarret de Burchio i a les localitats de San Vito, Montelfi, Campogiallo i Tracolle.

## Història

Loppiano va ser fundada per Chiara Lubich el 1964 en uns terrenys donats per Vincenzo Folonari, amb l'objectiu de posar en pràctica els ideals del Moviment dels Focolars que Lubich havia fundat anteriorment.
Dues-centes persones viuen habitualment a Loppiano, a les quals s'afegeixen prop de sis-cents altres que hi passen un període de formació; els residents provenen de setanta països. Hi ha la seu de l'Institut Universitari Sophia, afiliat al moviment.
La diversitat d'idiomes, cultures i orígens es manifesta en la música. De fet, els grups musicals multiculturals Gen Rosso i Gen Verde tenen origen i es troben a la ciutadella.
Els habitants de Loppiano treballen principalment en empreses de diversos camps que van des de productes agroalimentaris (vi, oli d'oliva, mel, etc.) fins a artesania (fusta, tela, mobles) i art fins a l'assistència mèdica.
El 2004 es va erigir el santuari de Maria Theotokos (Mare de Déu) a la ciutadella.
El centre de congressos contigu funciona d'ençà de principis del 2007 equipat amb sales per a congressos, esdeveniments musicals i multimèdia. A prop de la ciutadella hi ha el centre de negocis Lionello Bonfanti, inaugurat el 2006, que actualment acull 20 empreses que operen segons els principis de l'Economia de Comunió (EdC). El Polo pretén representar el principal punt de connexió i lloc d'intercanvi d'idees i projectes per a les més de 200 empreses que s'uneixen a l'EdC a Itàlia, al voltant de 700 a tot el món. L'agost de 2006 va acollir més de 4.000 joves participants a RoverWay'06, la trobada internacional del moviment scout.
Renata Borlone, co-responsable de Loppiano durant anys, ha estat declarada serventa de Déu i el seu procés de beatificació està en marxa.
L'experiència del naixement de Loppiano s'ha reprès en altres països i fins ara hi ha nombroses ciutadelles del moviment.
El 10 de maig de 2018, la comunitat dels focolarins de Loppiano va rebre la visita del papa Francesc.

## Referències

* ↑ Loppiano sul sito web della Diocesi di Fiesole(italià)
* ↑ «Renzi a Loppiano per i 50 anni della Cittadella dei Focolarini» (en italià). Repubbica, 04-10-2014.
* 1 2 Il Santuario di Loppiano nella XIV Settimana della Cultura (2012) Arxivat 2018-11-06 a Wayback Machine.(italià)
* ↑ «Vincenzo "Eletto" Folonari». Arxivat de l'original el 26 ottobre 2018.
* ↑ Descrizione del Santuario sul sito del C.A.I Valdarno Superiore(italià)
* ↑ Roverway 2006 su scouteguide.it
* ↑ «Copia archiviata». Arxivat de l'original el 17 settembre 2016. [Consulta: 5 setembre 2016]. Comunicazione della fine della fase diocesana del processo di beatificazione di Renata Borlone
* ↑ «Loppiano, Francesco ai Focolarini: "L'umorismo avvicina a Dio"» (en italià). La Stampa, 10 maggio 2018.

## Enllaços externs

* Loppiano - Lloc web oficial
* Les ciutadelles al lloc web del Moviment dels Focolars
* Pàgina web oficial del Moviment dels Focolars
# Teril·le

Teril·le (en llatí Terillus, en grec antic Τήριλλος) fill de Crínip, fou tirà d'Hímera a Sicília fins a l'any 480 aC.
No se sap com va pujar al poder ni la duració ni els esdeveniments del seu govern. Per fets posteriors se sap que va tractar de reforçar el seu poder donant a la seva filla Cidipe en matrimoni a Anàxiles, governant de Rhègion i d'altra banda mantenia relacions cordials amb el general cartaginès Hamílcar.
Quan va ser expulsat d'Hímera per Teró d'Agrigent va demanar ajut als cartaginesos per recuperar el poder, i el seu gendre Anàxiles també li va donar suport i va donar al seu propi fill com a ostatge als cartaginesos en garantia de la fidelitat de Teril·le. Els cartaginesos van decidir restaurar-lo en el poder i amb aquesta excusa, estendre el seu poder per l'illa. L'expulsió de Teril·le va ser doncs la causa immediata de l'expedició d'Hamílcar que va acabar amb la gran batalla d'Hímera l'any 480 aC.
De la sort del tirà després de la derrota dels seus aliats no se'n sap res.

## Referències

* ↑ Terillus a: William Smith (editor), A Dictionary of Greek and Roman Biography and Mythology. Vol. III Boston: Little, Brown & Comp., 1867, p. 1002
# Lopušné Pažite

Lopušné Pažite és un poble i municipi d'Eslovàquia que es troba a la regió de Žilina, al centre-nord del país. La primera menció escrita de la vila es remunta al 1598.

## Referències

* ↑ «Žilinský kraj (Slovakia): Districts, Towns and Municipalities - Population Statistics, Charts and Map». [Consulta: 26 desembre 2021].
* ↑ «História » Obec Lopušné Pažite». [Consulta: 26 desembre 2021].